turjo4nis/wikipedia-bn-dump-20250701 huggingface dataset:
ড্যাফনি দ্যু মারিয়েই

ডেইম ড্যাফনি দ্যু মারিয়েই, লেডি ব্রাউনিং DBE (; ১৩ মে ১৯০৭ - ১৯ এপ্রিল ১৯৮৯) ছিলেন একজন ইংরেজ লেখিকা এবং নাট্যকার।

যদিও তাকে ভালোবাসার উপন্যাসের রচয়িতা বলে শ্রেণিভুক্ত করা হয়, তার গল্পগুলোতে খুব কম সময়েই শুভ সমাপ্তি দেখা যায়। যা অস্বাভাবিক আবহ সম্পন্ন "বিষন্ন এবং স্পন্দনশীল," হিসেবে বর্ণিত হয়েছে। বহুলবিক্রিত কাজগুলো যদিও প্রথমদিকে সমালোচকদের কাছে গুরুত্বপূর্ণ মনে হয় নি, কিন্তু সেগুলো শুরু থেকে তার গল্প বলার শৈলীর জন্য প্রশংশা কুড়িয়েছে। অনেকগুলো থেকেই সাফল্যের সাথে চলচ্চিত্র নির্মাণ করা হয়েছে; যেমন: "রেবেকা", "মাই কাজিন রেচেল" ও "জ্যামাইকা ইন" এবং ছোটগল্প "দ্য বার্ডস" ও "ডোন্ট লুক নাও/নট আফটার মিডনাইট"।

দ্যু মারিয়েই তার জীবনের অধিকাংশ সময় কর্নওয়াল-এ কাটিয়েছেন, যেখানে তার লেখা সিংহভাগ কাহিনীই সংঘটিত হয়েছে। তার লেখা উপন্যাসগুলো যতই সুনাম বয়ে আনতে থাকে, তিনি ততই নিজেকে মানুষের কাছ থেকে গুটিয়ে নিতে থাকেন।

তার বাবা ছিলেন অভিনেতা/ম্যানেজার স্যার জেরাল্ড দ্যু মারিয়েই, মা মঞ্চ অভিনেত্রী ম্যুরিয়েল বিউমন্ট এবং পিতামহ জর্জ দ্যু মারিয়েই ছিলেন একজন কার্টুনিস্ট ও লেখক।

প্রাথমিক জীবন
প্রখ্যাত অভিনেতা-ম্যানেজার স্যার জেরাল্ড দ্যু মারিয়েই এবং অভিনেত্রী ম্যুরিয়েল বিউমন্ট-এর
মেঝ মেয়ে ড্যাফনি দ্যু মারিয়েই, লন্ডনে জন্মগ্রহণ করেন।

তার আত্মীয়স্বজনরা যথেষ্ট বিখ্যাত ছিলেন এবং এই বিখ্যাত পরিবারের সদস্য হবার সুবাদে তিনি সাহিত্য জীবনে প্রতিষ্ঠিত হতে অনেক সুবিধা লাভ করেন।
তার খ্যাতিমান বাবার কারণে, কিশোরী অবস্থায় তিনি বহু প্রখ্যাত নাট্যাভিনেতাদের সাথে দেখা করার সুযোগ পান।

উপন্যাস, ছোটগল্প ও জীবনীসমুহ

নাটকসমূহ

নিজস্ব নাম ও পদবি

ব্যক্তিগত জীবন

মৃত্যু
দ্যু মারিয়েই ১৯৮৯ সালের ১৯ এপ্রিল, ৮১ বছর বয়সে, তার কর্নওয়ালের নিজ বাসভবনে মারা যান। তার শবদাহ করা হয় এবং তার ছাই ফাউই, কিলমার্থ, কর্নওয়ালের পর্বতগাত্র থেকে ছড়িয়ে দেওয়া হয়।

তথ্যসূত্র

গ্রন্থপঞ্জি
 
 Obituary in The Independent 21 April 1989
 Dictionary of National Biography, Oxford University Press, London, 1887– : Du Maurier, Dame Daphne (1907–1989); Browning, Sir Frederick Arthur Montague (1896–1965); Frederick, Prince, Duke of York and Albany (1763–1827); Clarke, Mary Anne (1776?–1852).
 Du Maurier, Daphne, Mary Anne, Victor Gollancz Ltd, London, 1954.
 Rance, Nicholas. "Not like Men in Books, Murdering Women: Daphne du Maurier and the Infernal World of Popular Fiction." In Clive Bloom (ed), Creepers: British Horror and Fantasy in the Twentieth Century. London and Boulder CO: Pluto Press, 199, pp. 86–98.

বহিঃসংযোগ

 dumaurier.org – এই সাইটটি ড্যাফনি দ্যু মারিয়েই, তার বই, নাটক ও চলচ্চিত্র, টেলিভিশন এবং অন্যান্য জায়গায় তার উপর কাজের এবং সাম্প্রতিক খবরসমুহ প্রদান করে।
 Official Daphne du Maurier Festival of Arts & Literature website.  ফাউই এবং কর্ণওয়ালের পার্শ্ববর্তী এলাকায় প্রতি বছরের মে মাসে অনুষ্ঠিত উৎসবের সম্পূর্ণ তথ্য।
 
 Website of The Brontë Parsonage Museum in Haworth, Yorkshire 
 Online reviews of du Maurier books
 BBC Archive Interview from 1971
 Estate representation and published works
 Daphne du Maurier  'ব্রিটিশ লাইব্রেরি'তে।

১৯০৭-এ জন্ম
১৯৮৯-এ মৃত্যু
ইংরেজ লেখক
ফরাসি বংশোদ্ভূত ইংরেজ ব্যক্তি
২০শ শতাব্দীর ইংরেজ ঔপন্যাসিক
লন্ডনের লেখক
ইংরেজ ছোটগল্পকার
ইংরেজ নারী ঔপন্যাসিক
রলফ উইলিয়াম ল্যান্ডাওয়ার

রলফ উইলিয়াম ল্যান্ডাওয়ার একজন জার্মান-আমেরিকান পদার্থবিজ্ঞানী।

জীবনী
ল্যান্ডাওয়ার ১৯২৭ সালের ৪ ফেব্রুয়ারি জার্মানির স্টুটগার্টে জন্মগ্রহণ করেন। তিনি হার্ভার্ড বিশ্ববিদ্যালয় থেকে ১৯৪৫ সালে ব্যাচেলর্স এবং ১৯৫০ সালে পিএইচডি ডিগ্রি অর্জন করেন। তিনি নাসায় দুই বছর কাজ করেন এবং পরবর্তীতে আইবিএম এ যোগদান করেন।

পুরস্কার ও সম্মাননা
 সম্মানসুচক ডক্টরেট, টেকনিয়ন
 স্টুয়ার্ট ব্যালেন্টাইন মেডেল ১৯৯২
 অলিভার ই বাকলি প্রাইজ ১৯৯৫
 আইইইই এডিসন মেডেল ১৯৯৮

তথ্যসূত্র

হার্ভার্ড বিশ্ববিদ্যালয়ের প্রাক্তন শিক্ষার্থী
আইইইই এডিসন পদক বিজয়ী
ইনস্টিটিউট অব ইলেকট্রিক্যাল অ্যান্ড ইলেকট্রনিক্স ইঞ্জিনিয়ার্সের সভ্য
১৯২৭-এ জন্ম
১৯৯৯-এ মৃত্যু
মস্তিষ্কের টিউমার থেকে মৃত্যু
আমেরিকান ফিজিক্যাল সোসাইটির বিশিষ্ট সভ্য
মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
অলিভার ই. বাকলি ঘনপদার্থবিজ্ঞান পুরস্কার বিজয়ী
লেসলি আলেক্সান্ডার গেডস

লেসলি আলেক্সান্ডার গেডস একজন তড়িৎ প্রকৌশলী এবং শারীরতত্ত্ববিদ।

জীবনী
গেডস ১৯২১ সালের ২৪ মে স্কটল্যান্ডে জন্মগ্রহণ করেন। তিনি ম্যাকগিল বিশ্ববিদ্যালয় থেকে তড়িৎ প্রকৌশলে ব্যাচেলর্স এবং মাস্টার্স ডিগ্রি অর্জন করেন। তিনি বেলর কলেজ অব মেডিসিন থেকে শারীরতত্ত্বে পিএইচডি ডিগ্রি অর্জন করেন। তিনি ম্যাকগিলে তড়িৎ প্রকৌশল এবং নিউরফিজিওলজি এর ইন্সট্রাক্টর ছিলেন। তিনি ইউনিভার্সিটি অব টেক্সাস ডেন্টাল ব্রাঞ্চ এর শারীরতত্ত্বের অ্যাডজাঙ্কট অধ্যাপক এবং টেক্সাস এ অ্যান্ড এম ভেটেরিনারি কলেজের শারীরতত্ত্বের অ্যাডজাঙ্কট অধ্যাপক ছিলেন। তিনি বেলর কলেজ অব মেডিসিনে শারীরতত্ত্বের অধ্যাপক এবং বায়োমেডিক্যাল ইঞ্জিনিয়ারিং ডিভিশনের পরিচালক হিসেবে কাজ করেন। তিনি ১৯৭৪ সালে পারডু বিশ্ববিদ্যালয় এ যোগদান করেন। তিনি এখানে বায়োইঞ্জিনিয়ারিং এর অধ্যাপক এবং হিলেনব্র্যান্ড বায়োমেডিক্যাল ইঞ্জিনিয়ারিং সেন্টার এর পরিচালক ছিলেন। তিনি ২২টি প্যাতেন্টের অধিকারী। তিনি ১৯৮৫ সালে টরোন্টো বিশ্ববিদ্যালয়]] এ যোগদান করেন।

পুরস্কার ও সম্মাননা
 আইইইই ইঞ্জিনিয়ারিং ইন মেডিসিন অ্যান্ড বায়োলজি সসাইটি ক্যারিয়ার অ্যাচিভমেন্ট অ্যাওয়ার্ড, ১৯৮৬
 আউটস্ট্যান্ডিং এডুকেটর অ্যাওয়ার্ড, আমেরিকান সসাইটি ফর ইঞ্জিনিয়ারিং এডুকেশন (১৯৮৯)
 আইইইই এডিসন মেডেল, ১৯৯৪
 ন্যাশনাল মেডেল অব টেকনোলজি অ্যান্ড ইনোভেশন, ২০০৬
 সম্মানসূচক ডক্টর অব সায়েন্স, ম্যাকগিল বিশ্ববিদ্যালয়, ১৯৭১

তথ্যসূত্র

পারডু বিশ্ববিদ্যালয়ের শিক্ষক
টরন্টো বিশ্ববিদ্যালয়ের শিক্ষক
ম্যাকগিল বিশ্ববিদ্যালয়ের প্রাক্তন শিক্ষার্থী
আইইইই এডিসন পদক বিজয়ী
ইনস্টিটিউট অব ইলেকট্রিক্যাল অ্যান্ড ইলেকট্রনিক্স ইঞ্জিনিয়ার্সের সভ্য
১৯২১-এ জন্ম
২০০৯-এ মৃত্যু
মার্কিন যুক্তরাষ্ট্রে কানাডীয় অভিবাসী
মোহাম্মদ আব্দুল হামিদ মিয়া

কৃষিবিদ মোহাম্মদ আব্দুল হামিদ মিয়া হলেন একজন প্রখ্যাত বাংলাদেশী কৃষিবিদ ও গবেষক। গবেষণা ও প্রশিক্ষণে অনন্য অবদানের জন্য ২০১৩ সালে তিনি স্বাধীনতা পুরস্কার লাভ করেন।

জন্ম ও পারিবারিক পরিচিতি

কর্মজীবন 
বাংলাদেশ কৃষি গবেষণা কাউন্সিলের চেয়ারম্যান হিসাবে তিনি দায়িত্ব পালন করেছে।

পুরস্কার ও সম্মননা 
তিনি গবেষণা ও প্রশিক্ষণে অনন্য অবদানের স্বীকৃতি স্বরূপ ২০১৩ সালে স্বাধীনতা পুরস্কার লাভ করেন।

আরও দেখুন 
 গবেষণা ও প্রশিক্ষণে স্বাধীনতা পুরস্কার বিজয়ীদের তালিকা।

তথ্যসূত্র

বহিঃসংযোগ 

জীবিত ব্যক্তি
গবেষণা ও প্রশিক্ষণে স্বাধীনতা পুরস্কার বিজয়ী
বাংলাদেশী শিক্ষায়তনিক
বাংলাদেশী কৃষিবিদ
বাংলাদেশ বিজ্ঞান একাডেমির ফেলো
স্বাধীনতা পুরস্কার বিজয়ী
ভুট

ভুট হচ্ছে নেটওয়ার্ক ১৮ মিডিয়া, ভায়াকম ১৮-এর একটি ডিজিটাল হাত। এটি ২০১৬ সালের মার্চে চালু করা হয়েছে। এটি ভায়াকম ১৮-এর বিজ্ঞাপন নেতৃত্বাধীন চাহিদা ভিডিওমূলক মাধ্যম, যেটি অ্যাপরূপে অ্যাপলে এবং এনড্রয়েড ব্যবহারকারীদের জন্য ব্যবহারযোগ্য করা হয়েছে। একই সাথে এটির অন্য একটি সংস্করণ ডেস্কটপ ব্যবহারকারীদের জন্য ব্যবহারযোগ্য করা হয়েছে।

বর্তমানে শুধুমাত্র ভারতে অবস্থানকারীরা ভুট ব্যবহার করতে পারছেন। ভুটে বর্তমানে প্রায় ২৮,০০০ ঘণ্টারও বেশি সময়ের ভিডিও পাওয়া যাচ্ছে যার মধ্যে ভায়াকম ১৮-এর অন্যতম জনপ্রিয় চ্যানেল: এমটিভি ইন্ডিয়া, নিকিলোডিয়ান ইন্ডিয়া এবং কালারসের অনুষ্ঠানগুলো বিদ্যমান।

অনুষ্ঠানমালা

ভুট নেটওয়ার্ক ১৮-এর মালিকানাধীন ১১টি চ্যানেলের অনুষ্ঠান প্রচার করে। চ্যানেলগুলো হলো: কালার্স বাংলা, কালারস গুজরাটি, কালারস, কালারস ইনফিনিটি, কালারস কন্নড়, কালারস মারাঠি, কালারস সুপার, কমেডি সেন্ট্রাল ইন্ডিয়া, এমটিভি ইন্ডিয়া, নিকিলোডিয়ান ইন্ডিয়া এবং ভিএইচ১ ইন্ডিয়া। ভুট বলিউডের বিভিন্ন চলচ্চিত্রও প্রচার করে। এছাড়াও এতে ভুট দ্বারা প্রযোজিত বেশ কয়েকটি মূল অনুষ্ঠানও প্রচার করে।

মূল অনুষ্ঠানসমূহ
চাইনিজ ভাসাড়, কমেডি সিরিজ; ৮টি পর্ব।
সোডিস, কমেডি-নাটক; বাবা সেহগাল, অঞ্জু মহেন্দ্রু, রাঘু রাম এবং রাজিব অভিনীত; ৬টি পর্ব।
সিন্সকারী, সেক্স বিষয়ক ওয়েব-চ্যাট যেটি অলোক নাথ উপস্থাপনা করেছেন।
বেডম্যান, মকুমেন্টারি যেটি গুলশান গ্রোভার, চাংকি পান্ডে অভিনয় করেছেন এবং সৌমিক সেন পরিচালনা করেছেন; ৪টি পর্ব।
শাদি বয়েজ, বিদ্রুপাত্মক কমেডি-নাটক আকাশ আহুজা অভিনীত; ৮টি পর্ব।
ইট'স নট দ্যাট সিম্পল, স্বরা ভাস্কর, অক্ষয় ওবেরয়, করণ ভীর মেহরা, ভিভান ভাটেনা অভিনীত নাটক সিরিজ এবং ড্যানিশ আসলাম দ্বারা পরিচালিত; ৬টি পর্ব।
আনট্যাগ, মিয়েং চ্যাং, ভিজে এন্ডি, দীপান্বিতা শর্মা এবং শিব পণ্ডিত কমেডি-নাটক; ৭টি পর্ব।
ইয়ো কে হুয়া ব্রো, অপরশক্তি খুরানা, গৌরব পান্ডে, রিধিমা পণ্ডিত, সুমিত ভেয়াস এবং শমিতা শেট্টি অভিনীত কমেডি সিরিজ; ৫টি পর্ব।

আরো দেখুন
 কালারস
 এমটিভি ইন্ডিয়া
 নিকিলোডিয়ান ইন্ডিয়া
 ভিএইচ১ ইন্ডিয়া

তথ্যসূত্র

বহিঃসংযোগ

 
 গুগল প্লেতে ভুট

বিনোদনমূলক ওয়েবসাইট
চাহিদা ভিডিও সেবা
ইন্টারনেট টেলিভিশন
ভায়াকম ১৮
সাবস্ক্রিপশন চাহিদা ভিডিও সেবা
২০১৬-এ প্রতিষ্ঠিত ভারতীয় কোম্পানি
ভারতীয় বিনোদনমূলক ওয়েবসাইট
মুম্বই ভিত্তিক মিডিয়া কোম্পানি
২০১৬-এ প্রতিষ্ঠিত গণমাধ্যম কোম্পানি
জাম্প (গান)

জাম্প আমেরিকান সঙ্গীত শিল্পী ম্যাডোনা-এর দশম অ্যালবাম কনফিউসন অন অ ডান্স ফ্লোর-এর একটি গান। গানটি অ্যালবামটির তৃতীয় গান হিসেবে বের করা জন্য তৈরি করা হয়। কিন্তু তার পরে গেট টুগেদার গানটি তৃতীয় গান হিসেবে গ্রহণ করা হয় এবং এই গানটি চতুর্থ গান হিসেবে বের করা হয়। মুক্তি পাওয়ার পরে গানটি বেশ প্রশংসিত হয় এবং বাণিজ্যিকভাবেও বেশ সাফল্য লাভ করে।

রচনা ও ইতিহাস 
জাম্প গানটি তৈরি করার জন্য প্রথম চিন্তা করেন ম্যাডোনা-এর একজন সহসঙ্গীত শিল্পী এবং তিনিই ম্যাডোনাকে গান তৈরিক কথা বলেন। গানটি তৈরির পরে ১২ জুলাই ২০০৬ বিলবোর্ড গানটিকে কনফিউসন অন আ ডান্স ফ্লোঠ অ্যালবামের চতুর্থ গান হিসেবে নিশ্চিত করে। অবশেষে জাম্প গানটি ২০০৬ সালের ৩১ অক্টবর মুক্তি পায়।

আরও দেখুন 
 আমেরিকান লাইফ (গান)
 গেট টুগেদার (গান)

তথ্যসূত্র 

২০০৬-এর গান
ম্যাডোনার গান
২০০৫-এর গান
নারীবাদী থিমের গান
মোহাম্মদ হোসেন মণ্ডল

কৃষিবিদ মোহাম্মদ হোসেন মণ্ডল (১৯৩৫ - ১৯ জুন ২০১৭) হলেন একজন প্রখ্যাত বাংলাদেশী কৃষিবিদ ও গবেষক। গবেষণা ও প্রশিক্ষণে অনন্য অবদানের জন্য ২০১৫ সালে তিনি স্বাধীনতা পুরস্কার লাভ করেন।

জন্ম ও পারিবারিক পরিচিতি 
তার গ্রামের বাড়ি গাইবান্ধা জেলার পলাশবাড়ী উপজেলার টেংরা গ্রামে। তার দুটি পুত্র সন্তান রয়েছে।

কর্মজীবন 
বাংলাদেশ কৃষি গবেষণা ইনস্টিটিউটের মহাপরিচালক হিসাবে তিনি দায়িত্ব পালন করেছে।

পুরস্কার ও সম্মননা 
তিনি গবেষণা ও প্রশিক্ষণে অনন্য অবদানের স্বীকৃতি স্বরূপ ২০১৫ সালে স্বাধীনতা পুরস্কার লাভ করেন।

আরও দেখুন 
 গবেষণা ও প্রশিক্ষণে স্বাধীনতা পুরস্কার বিজয়ীদের তালিকা।

তথ্যসূত্র

বহিঃসংযোগ 

১৯৩৫-এ জন্ম
২০১৭-এ মৃত্যু
গবেষণা ও প্রশিক্ষণে স্বাধীনতা পুরস্কার বিজয়ী
গাইবান্ধা জেলার ব্যক্তি
বাংলাদেশী শিক্ষায়তনিক
বাংলাদেশী কৃষিবিদ
স্বাধীনতা পুরস্কার বিজয়ী
মানিক চৌধুরী

কমান্ড্যান্ট মানিক চৌধুরী (২০ ডিসেম্বর ১৯৩৩ - ১০ জানুয়ারি ১৯৯১) হলেন একজন প্রখ্যাত বাংলাদেশী রাজনীতিবিদ ও মুক্তিযোদ্ধা। স্বাধীনতা ও মুক্তিযুদ্ধে অসাধারণ অবদানের জন্য তিনি ২০১৫ সালে স্বাধীনতা পুরস্কার লাভ করেন।

জন্ম ও পারিবারিক পরিচিতি 
তিনি ১৯৩৩ সালের ২০ ডিসেম্বর হবিগঞ্জ জেলার বাহুবল উপজেলায় জন্মগ্রহণ করেন। তার সন্তান এডভোকেট আমাতুল কিবরিয়া কেয়া চৌধুরী সংসদ সদস্য হিসাবে হবিগঞ্জ জেলার প্রতিনিধিত্ব করেন।

মুক্তিযুদ্ধে অবদান 
বৃহত্তর সিলেটে মুক্তিযুদ্ধ পরিচালনায় বিশেষ ভূমিকা রাখেন তিনি; মুক্তিযুদ্ধের সম্মুখ সমরে সরাসরি অংশগ্রহণের পাশাপাশি মুক্তিযোদ্ধাদেরও সংগঠিত করেন তিনি।

“কমান্ড্যান্ট” উপাধী লাভ 
মুক্তিযুদ্ধে অংশ গ্রহণ করতে অস্ত্রের প্রয়োজন তার নেতৃত্বে হবিগঞ্জ সরকারি অস্ত্রাগার লুট করা হয় এবং এপ্রিলের প্রথম দিকে সরাসরি অংশ নেন সিলেট অঞ্চলের সবচেয়ে রক্তক্ষয়ী ও বড় যুদ্ধ হিসাবে পরিচিত শেরপুর-সাদিপুর যুদ্ধে। সম্মুখ সমরে অংশ নেয়ার পাশাপাশি ৩ নং ও ৪ নং সেক্টরে সৈন্য, অস্ত্র, খাদ্য সরবরাহসহ ভারতের খাৈয়াই ও কৈলাশহরের মুক্তিযোদ্ধাদের যুদ্ধ প্রশিক্ষণের দায়িত্ব পালন করায় মুক্তিযুদ্ধকালীন সময়ে চীফ অব স্টাফ মেজর জেনারেল এম. এ. রব তাকে সিভিলিয়ান হওয়া সত্ত্বেও “কমান্ড্যান্ট” উপাধিতে ভূষিত করেন।

রাজনৈতিক জীবন 
তিনি ৬ দফা আন্দোলন, ভাষা আন্দোলন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন।  ১৯৭০ সালের সাধারণ নির্বাচনে হবিগঞ্জ থেকে এম.এন.এ. এবং ১৯৭৩ সালের প্রথম জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে তৎকালীন সিলেট-১৮ আসন থেকে সংসদ সদস্য নির্বাচিত হন। ১৭ জুলাই ১৯৭৫ সালে তিনি বাকশাল সরকারের হবিগঞ্জ মহকুমার গভর্নর নিযুক্ত হন। তিনি আওয়ামী লীগের কেন্দ্রীয় কার্যনির্বাহী সংসদের কৃষি বিষয়ক সম্পাদক ছিলেন। বঙ্গবন্ধু হত্যাকাণ্ডের পর প্রতিবাদের জন্য মানিক চৌধুরীকে গ্রেপ্তার করে চার বছর কারারুদ্ধ করে রাখা হয়।

মৃত্যু 
তিনি অসুস্থ হয়ে পড়লে প্রয়োজনীয় অর্থের অভাবে যথাযথ চিকিৎসা, এমনকি একজন মুক্তিযোদ্ধা হয়েও পিজি হাসপাতালে কোনো ওয়ার্ডে একটি সিট বরাদ্দ পাননি।  এমতাবস্থায়  ১৯৯১ সালের ১০ জানুয়ারি তিনি মৃত্যুবরণ করেন।

পুরস্কার ও সম্মননা 
“শ্যামল” প্রকল্পের জন্য তিনি ১৯৭৪ সালে বঙ্গবন্ধু শেখ মুজিবুর রহমান এর নিকট থেকে “বঙ্গবন্ধু কৃষি পদক” গ্রহণ করেন।

স্বাধীনতা ও মুক্তিযুদ্ধে অনন্য অবদানের স্বীকৃতি স্বরূপ তাকে ২০১৫ সালের “মরণোত্তর” স্বাধীনতা পুরস্কার প্রদান করা হয়।

আরও দেখুন 
 স্বাধীনতা ও মুক্তিযুদ্ধে স্বাধীনতা পুরস্কার বিজয়ীদের তালিকা।

তথ্যসূত্র

বহিঃসংযোগ 

১৯৯১-এ মৃত্যু
হবিগঞ্জ জেলার রাজনীতিবিদ
১৯৩৩-এ জন্ম
প্রথম জাতীয় সংসদ সদস্য
স্বাধীনতা পুরস্কার বিজয়ী
বাংলাদেশ আওয়ামী লীগের রাজনীতিবিদ
বাংলাদেশের স্বাধীনতা যুদ্ধে জড়িত ব্যক্তি
বাংলাদেশ কৃষক শ্রমিক আওয়ামী লীগের রাজনীতিবিদ
তালেশ্বর শিবমন্দির

তালেশ্বর শিব মন্দির ভারতের ওড়িশা রাজ্যের ভুবনেশ্বরে অবস্থিত একটি হিন্দু মন্দির।

অবস্থান
তালেশ্বর শিব মন্দির ভুবনেশ্বরের পুরাতন শহরের পরশুরামেশ্বর মন্দির থেকে বেতাল মন্দিরে যাওয়ার পথে কেদার গৌরী রাস্তার বাম দিকে অবস্থিত।  মন্দিরটির ৯০ মি. পশ্চিমে কেদারগৌরী মন্দির, ২০০ মি. উত্তরে অনন্তবাসুদেব মন্দির এবং ৫০ মি. পূর্বে উত্তরেশ্বর মন্দির অবস্থিত। মন্দিরটি পূর্বমুখী। মন্দিরটির অধিষ্ঠাতা দেবতা চক্রাকার যোনীপিঠের উপর শিবলিঙ্গ।  বর্তমান মন্দিরটি পুরোটাই সংস্কারসাধন করা হয়েছে।

ইতিহাস
মন্দিরটি এককমালিকানাধীন এবং বর্তমানে শ্রী সুদর্শন পান্ডা এবং তার পরিবার এটা দেখাশুনা করেন। তিনি কেদার গৌরী চকে বাস করেন।

মন্দিরটির নির্মাণশৈলী থেকে ধারণা করা হয় এটা অষ্টম শতকে নির্মিত।

স্থাপত্যশৈলী 
মন্দির ভবনটি রেখা দেউল ধরনের কিন্তু বর্তমানে এর উপরিকাঠামোর কোন অস্তিত্ব নেই। মন্দির চত্বরটি ল্যাটেরাইট ব্লক দিয়ে ঘেরা। মন্দির চত্বরের দেয়ালের পরিমাপ হচ্ছে ৩২ মিটার দৈর্ঘ্য, ১৬.৬০ মি. প্রস্থ,  ২.০০৩৯৮ মি. উঁচু এবং গড়ে ০.৩০ মিটার পুরু। দক্ষিণ পূর্ব কোণায় একটি পাথরে বাধানো প্রাচীন কুয়া আছে যা বিমান থেকে ৬ মি. দূরে অবস্থিত। কুয়াটির মুখের পরিমাপ ২.৬ বর্গমিটার।

মন্দিরটি নিচু বর্গাকার বেদীর উপর দাঁড়িয়ে আছে যার পরিমাপ ৩.৫০ বর্গমিটার এবং উচ্চতা ০.৪৫ মিটার।  মন্দিরটিতে তিন বর্গমিটারের একটি বিমান আছে। মন্দিরটির তলা থেকে উপর পর্যন্ত একটাই বড়া অংশ আছে। এতে মস্তক অনুপস্থিত।  ২.২০ মি. বড়’র তিনটি অংশ পভগ (০.৬৫মি.),  জঙ্ঘ (১.৩০ মি.)  এবং বারান্দা (০.২৫ মি.)।

তিনপাশে কুলুঙ্গি আছে যার প্রতিটির পরিমাপ ০.৮৫ মি. উচ্চতা, ০.৪৫ মি. প্রস্থ এবং ০.২৪ মি. চওড়া।  এগুলোতে সাম্প্রতিক সময়ের ক্ষুদ্র মূর্তি রাখা আছে। মন্দিরের সব থেকে আকর্ষণীয় দেবতা হচ্ছে অজ-একপদ ভৈরব উত্তরের দেয়ালের একটি পার্শ্ব কুলুঙ্গিতে রাখা আছে। দেবতার উপরের ডান হাতে তীর এবং বাম হাতে ত্রিশূল ধরা। নিচের ডান হাতে বারদা মুদ্রা এবং বাম হাতে জপমালা ধরা। দেবতার মাথায় জটামুকুট পরা। কুলুঙ্গির ডান কোনায় একটি পুরুষ মূর্তি অঞ্জলি মুদ্রায় বসে আছে।

মন্দিরের বড় চৈত্য মোটিফে অলংকৃত ছিলো। পভগ অংশের খুরা অংশ সাধারণ,  খুম্বা অংশ হাতি, সিংহ দিয়ে সজ্জিত এবং পাতা অংশ চৈত্য মোটিফে সজ্জিত।

দরজার চৌকাঠ ১.৮০ মি. এবং ১.১৫ মি. চওড়া।  চৌকাঠের নিচে দ্বারপাল কুলুঙ্গি আছে যেখানে রক্ষী দ্বারপাল অধিষ্ঠান করছে। ডান পাশের কুলুঙ্গিতে চার হাত যুক্ত দ্বারপালের হাতে অক্ষমালা,  পদ্ম ডাঁটা, ত্রিশুল এবং বারদা মুদ্রা শোভা পাচ্ছে। মূর্তিটি উপবীত,  পদ্ম কুণ্ডল এবং জটামুকুট পরে আছে। দ্বারপালের কাছে দুটি পুরুষ মূর্তি আছে। একজন ত্রিশুলের ডান্ডা ভালোভাবে ধরে আছে এবং অন্যজন অঞ্জলি মুদ্রায় বসে আছে। বাম পাশের অংশ নতুন সংযোজন যা খুবই সাধারণ।  দ্বারপাল কুলুঙ্গির পিছে নদীদেবী কুলুঙ্গি যেখানে যমুনা আছে যার মাথায় একজন নারী ছাতা ধরে আছে। ললাটবিম্বতে গজলক্ষ্মী পদ্মাসনে বসে আছে যার উভয়পাশে পূর্ণফোটা পদ্মের উপরে দুটি হাতি দাঁড়িয়ে আছে। দেবীর ডান হাতে পদ্মকুড়ি এবং বাম হাতে বারদামুদ্রা।

চৌকাঠের উপরে ১.৬৫ মি. উপবৃত্তে অষ্টগ্রহ পদ্মাসনে বসে আছেন। এখানে কেতু অনুপস্থিত। মন্দির। মন্দিরটি বর্তমানে পূজা অর্চনার কাজে ব্যবহৃত হয়। পূর্বে এর ব্যবহার সম্পর্কে কোন তথ্য পাওয়া যায় না। সাম্প্রতিক সংস্কারকাজের আগে এটা ধ্বংসাবশেষ ছিলো।

আরও দেখুন 
 ভুবনেশ্বরের মন্দিরের তালিকা।

তথ্যসূত্র

বহিঃসংযোগ 

শিব মন্দির
ভুবনেশ্বরের হিন্দু মন্দির
ওড়িশার মন্দির
৮ম শতাব্দীর হিন্দু মন্দির
রেইন (গান)

রেইন আমেরিকান সঙ্গীত শিল্পী ম্যাডোনা-এর পঞ্চম অ্যালবাম ইরোটিকা-এর একটি গান। এই গানটি ১৯৯২ সালে নিউ ইয়র্কের সাউন্ড ওয়ার্কস স্টুডিওতে ধারণ করা হয় এবং ১৯৯৩ সালে গানটি মুক্তি পায়। আন্তর্জাতিকভাবে এটি ইরোটিকা আলবামের পঞ্চম গান হিসেবে মুক্তি পেলেও উত্তর আমেরিকাসহ কিছু দেশে এটি অ্যালবামের চতুর্থ গান হিসেবে মুক্তি পায়। মুক্তির পরে গানটি সঙ্গীত সমালোচকদের দ্বারা বেশ প্রশংসিত হয় এবং সব দেশেই বাণিজ্যিক সাফল্য লাভ করে।

রচনা ও ইতিহাস 
রেইন গানটি ম্যাডোনা-এর পঞ্চম স্টুডিও অ্যালবাম ইরোটিকার পঞ্চম গান হিসেবে ১৯৯৩ সালের ৬ জুলাই বের হয়। তবে এই গানটির পূর্ববর্তী গান ফেভার বাণিজ্যিকভাবে যুক্তরাষ্ট্র ও কানাডাসহ কিছু দেশে মুক্তি না পাওয়ার কারণে এই গানটি অ্যালবামের চতুর্থ গান হিসেবে ঐ দেশগুলোতে  মুক্তি পায়।

আরও দেখুন 
 আমেরিকান লাইফ (গান)
 জাম্প (গান)

তথ্যসূত্র 

১৯৯২-এর গান
ম্যাডোনার গান
যৌনতা সম্পর্কে গান
রে অব লাইট (গান)

রে অব লাইট আমেরিকান সঙ্গীত শিল্পী ম্যাডোনা-এর একটি গান। এই গানটি ম্যাডোনার সপ্তম অ্যালবাম রে অব লাইট-এর শিরোনাম সঙ্গীত। ১৯৯৮ সালে এটি অ্যালবামটির দ্বিতীয় গান হিসেবে মুক্তি পায়। মুক্ত পাওয়ার পরে এটি ব্যাপকভাবে প্রশংসিত হয়। কিছু সঙ্গীত সমালোচকরা গানটিকে ১৯৯০-এর দশকের শ্রেষ্ঠ গানগুলোর একটি বলে মনোনীত করেন।

রচনা ও ইতিহাস 
রে অব লাইট গানটি প্রযোজনা করেছেন ম্যাডোনা ও উইলিয়াম অরবিট এবং লিখেছেন ম্যাডোনা ও উইলিয়াম অরবিটসহ পাঁচজন গীতিকার। গানটি ধারণ করা হয় রে অব লাইট অ্যালবামের অন্য গানের মতোই ক্যালিফোর্নিয়ার লারাবী নর্থ স্টুডিওতে। গানটি ১২ মে ১৯৯৮ এমটিভি লাইভ টেলিভিশনে সর্বপ্রথম দেখানো হয়।

আরও দেখুন 
 রেইন (গান)
 জাম্প (গান)
 আমেরিকান লাইফ (গান)

তথ্যসূত্র 

১৯৯৭-এর গান
ম্যাডোনার গান
স্পেনের শীর্ষ একক
১৯৯৮-এর গান
শহীদ সালাম স্টেডিয়াম

ভাষা শহীদ আব্দুস সালাম স্টেডিয়াম টি বাংলাদেশের ফেনীতে অবস্থিত একটি জেলা পর্যায়ের স্টেডিয়াম।২০০০ সালে বাংলা ভাষা আন্দোলনে শহীদ হওয়া আব্দুস সালামের সম্মানে নামকরণ করা হয়। এটা ফেনী সকার ক্লাবের স্বাগতিক মাঠ ছিল। ফুটবলের পাশাপাশি এখানে কাবাডি হয়ে থাকে। এটি জেলা ও আঞ্চলিক পর্যায়ের ফুটবল, ক্রিকেট, হ্যান্ডবল, কাবাডি, ব্যাডমিন্টন খেলার অন্যতম ভেন্যু।

তথ্যসূত্র

বাংলাদেশের স্টেডিয়াম
বাংলাদেশের ফুটবল মাঠ
বাধা (চলচ্চিত্র)

বাধা হচ্ছে ২০০৫ সালে মুক্তিপ্রাপ্ত একটি বাংলাদেশী প্রণয়ধর্মী চলচ্চিত্র। চলচ্চিত্রটি পরিচালনা করেছেন পরিচালক জুটি শাহীন-সুমন। এতে প্রধান চরিত্রে অভিনয় করেছেন রিয়াজ, পূর্ণিমা, শাকিব খান এবং মনোয়ার হোসেন ডিপজল। এটি ২০০৪ সালে মুক্তিপ্রাপ্ত তেলুগু চলচ্চিত্র আর্য-এর পুনঃনির্মাণ। চলচ্চিত্রটি বক্স অফিসে ব্যবসায়িকভাবে সফল হয়।

কাহিনী সংক্ষেপ

কুশীলব

 রিয়াজ - আকাশ
 পূর্ণিমা - বৃষ্টি
 শাকিব খান - আপন
 মনোয়ার হোসেন ডিপজল - আব্বাস
 শাহনাজ - বিথি
 সুব্রত বড়ুয়া
 সিজার - শামস
 ডানা - শুভা
 ডন
 গাঙ্গুয়া - লিটন
 চিতা - আজগর
 ইলিয়াস কোবরা - বুলেট
 দিপুল
 ফকিরা
 কমল
 জীবন
 কালে খাঁ
 হাছান
 সফল

সঙ্গীত
বাধা চলচ্চিত্রের সুর ও সঙ্গীত পরিচালনা করেছেন এবং গীত রচনা করেছেন আহমেদ ইমতিয়াজ বুলবুল। গানে কণ্ঠ দিয়েছেন কনক চাঁপা, বেবী নাজনীন, সামিনা চৌধুরী, অনিমা ডি কস্টা, মনির খান, আসিফ আকবর, পলাশ।

গানের তালিকা

তথ্যসূত্র

বহিঃসংযোগ
 

২০০৫-এর চলচ্চিত্র
২০০০-এর দশকের প্রণয়ধর্মী চলচ্চিত্র
বাংলা ভাষার চলচ্চিত্র
বাংলাদেশী চলচ্চিত্র
বাংলাদেশী প্রণয়ধর্মী চলচ্চিত্র
শাহীন-সুমন পরিচালিত চলচ্চিত্র
পুনর্নির্মিত চলচ্চিত্র
আহমেদ ইমতিয়াজ বুলবুল সুরারোপিত চলচ্চিত্র
সুরকার

সুরকার হল যিনি কোনো সঙ্গীতের সুর তৈরী করেন বা লেখেন;তা হতে পারে কন্ঠসঙ্গীত(গায়কের ক্ষেত্রে),বাদ্যসঙ্গীত (বাদ্যবাদকের ক্ষেত্রে। অর্থাৎ‍ সঙ্গীতটি কীভাবে গাওয়া হবে, কোথায় টান দিতে হবে, কোথায় থামতে হবে তা যিনি রচনা করেন তিনিই মূলত সুরকার।তবে বিস্তৃতভাবে যিনি কোনো সঙ্গীতের বাদ্যযন্ত্র (যেমনঃগিটার, তবলা, ঢোল, বাঁশি ইত্যাদি) বাজান বা তাতে অবদান রাখেন তাকেও সুরকার বলা হয়।

কয়েকজন বিখ্যাত বাঙালি সুরকার 

  হিমাংশু দত্ত 
  রবি শঙ্কর 
  সলিল চৌধুরী 
  হেমন্ত মুখোপাধ্যায় 
  নচিকেতা ঘোষ 
  সুধীন দাশগুপ্ত 
 অভিজিৎ বন্দ্যোপাধ্যায় (সুরকার)
  প্রফুল্ল ভট্টাচার্য

তথ্যসূত্র 

সঙ্গীত
সঙ্গীত পরিভাষা
খুলনা রেলওয়ে স্টেশন

খুলনা রেলওয়ে স্টেশন বা খুলনা স্টেশন হল বাংলাদেশের দক্ষিণ-পশ্চিম অংশে অবস্থির খুলনা বিভাগের প্রধান শহর ও সদর দপ্তর এবং দেশের তৃতীয় বৃহত্তম মহানগর খুলনার প্রধান রেল স্টেশন। রেল স্টেশনটি যশোর শহরের সঙ্গে খুলনা-যশোর রেল লিংকের দ্বারা যুক্ত। খুলনা স্টেশন থেকে বাংলাদেশের বিভিন্ন শহরে রেল চলাচল করে। অতীতে খুলনা রেল স্টেশনের দ্বারা খুলনা শহর তৎকালিন বাংলার বৃহত্তম মহানগর কলকাতার সঙ্গে যুক্ত ছিল। এই স্টেশন থেকে কলকাতার সঙ্গে রেল পরিসেবা ১৯৫৬ সালে বন্ধ হয়ে যায়। স্টেশনটি খুলনা শহরের অন্তঃনগরী রেল পরিসেবা প্রদান করে।
এই স্টেশনের ভবনটি ব্রিটিশদের আদলে তৈরি করা।

ইতিহাস
খুলনা রেল স্টেশনটি ব্রিটিশ ভারতে নির্মিত হয়েছিল। স্টেশনটি শিয়ালদহ-যশোর-খুলনা রেল পথের প্রান্তীক স্টেশন ছিল। এই রেল পথে বরিশাল এক্সপ্রেস  শিয়ালদহ থেকে  খুলনা পর্যন্ত, ভায়া পেট্রাপোল-বেনাপোল। হয়ে চলাচল করতো। ১৯৫৬ সালে ভারত-পাকিস্থানের যুদ্ধের জন্য রেল চলাচল বন্ধ হয় খুলনা থেকে কলকাতা পর্যন্ত।

তথ্যসূত্র

খুলনা জেলার রেলওয়ে স্টেশন
১৮৮৪-এ চালু রেলওয়ে স্টেশন
শাহ আলম

মোহাম্মদ শাহ আলম (৫ মে ১৯৫৮ - ২৯ মে ১৯৮৯) হলেন একজন কৃতি বাংলাদেশী ক্রীড়াবিদ। তিনি টানা দু'বার সাফ গেমসে দ্রুততম মানব হওয়ার গৌরব অর্জন করেন।

জন্ম ও পারিবারিক পরিচিতি 
শাহ আলমের জন্ম ১৯৫৮ সালের ৫ মে মেহেরপুর জেলার গাংনী উপজেলার সাহেবনগর গ্রামের এক দরিদ্র কৃষক কবির হোসেনের পরিবারে।

শিক্ষা ও কর্মজীবন 
দারিদ্রতার কারণে শাহ আলমের শিক্ষাজীবন দীর্ঘায়িত হয়নি; মাত্র দশম শ্রেণিতে পড়াকালীন তিনি বাংলাদেশ সেনাবাহিনীতে সিপাহী পদে যোগদান করেন।

ক্রীড়াক্ষেত্রে কৃতিত্ব 
১৯৮৪ সালের বাংলাদেশ গেমসে সেনাবাহিনীর হয়ে ২০০ মিটারে স্বর্ণ এবং ১০০ মিটারে ব্রোঞ্জ জিতলেও পরের বছর থেকে ১৯৮৮ সাল পর্যন্ত টানা চার বছর দ্রুততম মানব হন শাহ আলম। একমাত্র স্প্রিন্টার হিসাবে তিনিই দু'দুবার দক্ষিণ এশিয়ার দ্রুততম মানবের খেতাব অর্জন করেন ১৯৮৫ এবং ১৯৮৭ সালের সাফ গেমসে। ১৯৮৮-এর সিউল অলিম্পিকে বাংলাদেশ দলের প্রতিনিধিত্ব করেন শাহ আলম।

মৃত্যু 
১৯৮৯ সালের ২৯ মে বেইজিং এশিয়াডের জন্য জাতীয় দলের ক্যাম্পে যোগ দিতে মোটরসাইকেলে মেহেরপুর থেকে ঢাকায় ফেরার পথে পাবনার বেড়ার দাড়িয়াপুরে তেলবাহী ট্রাকের ধাক্কায় ছিটকে পড়ে গুরুতর আহত হয়ে সাড়ে চার ঘণ্টা পর শেষ নিঃশ্বাস ত্যাগ করেন তথনকার দেশসেরা অ্যাথলেট মোহাম্মদ শাহ আলম।

পুরস্কার ও সম্মননা 
ক্রীড়া ক্ষেত্রে অনন্য অবদানের স্বীকৃতি স্বরূপ তিনি ১৯৯১ সালে স্বাধীনতা পুরস্কার লাভ করেন।

আরও দেখুন 
 ক্রীড়ায় স্বাধীনতা পুরস্কার বিজয়ীদের তালিকা।

তথ্যসূত্র 

১৯৫৮-এ জন্ম
১৯৮৯-এ মৃত্যু
বাংলাদেশী দৌড়বিদ
ক্রীড়ায় স্বাধীনতা পুরস্কার বিজয়ী
মেহেরপুর জেলার ব্যক্তি
ডিন হ্যাডলি

ডিন ওয়ারেন হ্যাডলি (; জন্ম: ২৭ জানুয়ারি, ১৯৭০) ওরচেস্টারশায়ারের নর্টনের স্টোরব্রিজ এলাকায় জন্মগ্রহণকারী প্রথিতযশা সাবেক ইংরেজ আন্তর্জাতিক ক্রিকেট তারকা। ইংল্যান্ড ক্রিকেট দলের অন্যতম সদস্য ছিলেন তিনি। ঘরোয়া প্রথম-শ্রেণীর ইংরেজ কাউন্টি ক্রিকেটে কেন্ট ও মিডলসেক্সের প্রতিনিধিত্ব করেছেন তিনি। দলে তিনি মূলতঃ বোলার হিসেবে খেলতেন। ডানহাতে ফাস্ট-মিডিয়াম বোলিংয়ের পাশাপাশি ডানহাতে ব্যাটিংয়ে পারদর্শিতা দেখিয়েছেন ডিন হ্যাডলি।

প্রারম্ভিক জীবন 
এক সুপরিচিত ক্রিকেট পরিবার থেকে এসেছেন ডিন হ্যাডলি। রন হ্যাডলি তার বাবা ও জর্জ হ্যাডলি তার দাদা ছিলেন। বাবা ও দাদার পর প্রথম টেস্ট ক্রিকেটার তিনি। জর্জ হ্যাডলি ও রন হ্যাডলি ওয়েস্ট ইন্ডিজের পক্ষে যথাক্রমে ২২ টেস্টে ও ২ টেস্টে অংশগ্রহণ করেছেন। টেস্ট ক্রিকেটের ইতিহাসে এটিই প্রথম ঘটনা যেখানে ধারাবাহিকভাবে একই পরিবারের তিনটি প্রজন্ম অংশ নিয়েছে।

ওল্ড সুইনফোর্ড হসপিটালে অধ্যয়ন শেষে রয়্যাল গ্রামার স্কুল ওরচেস্টারে পড়াশোনা করেন। সেখানেই রাগবি ইউনিয়ন ও ক্রিকেটে দক্ষতা প্রদর্শন করেন তিনি।

কাউন্টি ক্রিকেট 
১৯৮৯ সালে ওরচেস্টারশায়ারের দ্বিতীয় একাদশ দলের পক্ষে খেলেন। স্টাফোর্ডশায়ারের নিউক্যাসল-আন্ডার-লাইমের ঠিক বাইরে লেসেটভিত্তিক লেসেট ক্রিকেট ক্লাবের পক্ষে পেশাদার ক্রিকেটে অংশগ্রহণ করেন। মিডলসেক্সে চলে যাবার পর ১৯৯১ সালে বড়দের ক্রিকেটে অভিষেক ঘটে তার। ১৯৯৩ সালে তিনি পুনরায় কেন্টে চলে যান।

১৪ সেপ্টেম্বর, ১৯৯৬ তারিখে এক ইংরেজ কাউন্টি মৌসুমে তিনটি হ্যাট্রিক করে বিশ্বরেকর্ডের সমকক্ষ হন। ক্যান্টারবারিতে হ্যাম্পশায়ারের বিপক্ষে তিনি এ কৃতিত্ব অর্জন করেন। এরপূর্বে ১৯২৪ সালে চার্লি পার্কার ও ১৯৬৩-৬৪ মৌসুমে জে.এস. রাও তিনটি হ্যাট্রিক করেছিলেন।

আন্তর্জাতিক ক্রিকেট 
কেন্টে অবস্থানকালে ইংল্যান্ড ক্রিকেট দলের পক্ষে খেলার জন্য মনোনীত হন। ২৯ আগস্ট, ১৯৯৬ তারিখে পাকিস্তানের বিপক্ষে ওডিআই অভিষেক হয় তার।

৩ জুলাই, ১৯৯৭ তারিখে অস্ট্রেলিয়ার বিপক্ষে তার টেস্ট অভিষেক ঘটে। ঐ দলে ১৯৯৭ থেকে ১৯৯৯ সাল পর্যন্ত খেলেন। তার খেলোয়াড়ী জীবনের অন্যতম সেরা মুহুর্ত ছিল ১৯৯৮ সালে মেলবোর্নের অ্যাশেজ সিরিজের চতুর্থ টেস্টে ম্যান অব দ্য ম্যাচের পুরস্কার লাভ। দ্বিতীয় ইনিংসে ছয় উইকেট তুলে নিয়ে ঐ খেলায় দলকে স্বল্প ব্যবধানে জয়লাভে সহায়তা করেন তিনি। ঐ সফরে এটিই ইংল্যান্ডের একমাত্র জয় ছিল।

অবসর 
আঘাতের কারণে ২০০১ সালে ক্রিকেট থেকে অবসর নেন ডিন হ্যাডলি। বর্তমানে তিনি কেন্টের আপচার্চভিত্তিক আপচার্চ ক্রিকেট ক্লাবের পক্ষে খেলছেন। এছাড়াও, স্ট্যামফোর্ড স্কুলে ক্রিকেট কোচ হিসেবে দায়িত্ব পালন করছেন।

ওয়েস্ট ব্রোমউইচ আলবিওনের একনিষ্ঠ ফুটবল সমর্থক তিনি।

তথ্যসূত্র

আরও দেখুন 
 জর্জ হ্যাডলি
 হেডলি ভেরিটি
 রিচার্ড হ্যাডলি
 ইংরেজ টেস্ট ক্রিকেটারদের তালিকা

বহিঃসংযোগ 

১৯৭০-এ জন্ম
জীবিত ব্যক্তি
ইংরেজ ক্রিকেটার
ইংরেজ ক্রিকেট কোচ
ইংল্যান্ডের টেস্ট ক্রিকেটার
ইংল্যান্ডের একদিনের আন্তর্জাতিক ক্রিকেটার
কেন্টের ক্রিকেটার
কৃষ্ণাঙ্গ ইংরেজ ক্রীড়াব্যক্তিত্ব
মিডলসেক্সের ক্রিকেটার
স্টোরব্রিজের ব্যক্তিত্ব
স্টাফোর্ডশায়ারের ক্রিকেটার
কৃষ্ণাঙ্গ ইংরেজ ক্রীড়াবিদ